CELEX: 62010TN0067
Language: fi
Date: 2010-02-17 00:00:00
Title: Asia T-67/10: Kanne 17.2.2010 — Espanja v. komissio

17.4.2010   
            
            
               FI
            
            
               Euroopan unionin virallinen lehti
            
            
               C 100/60
            
         Kanne 17.2.2010 — Espanja v. komissio
   (Asia T-67/10)
   2010/C 100/88
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: M. Muñoz Pérez)
   
      Vastaaja: Euroopan komissio
   
      Vaatimukset
   
   
               —
            
            
               EMOTR:n ohjausosaston tukeen, joka koskee toimenpideohjelmaa CCI 2000.ES.16.1.PO.007 (Espanja, Kastilia ja León) ja joka myönnettiin maataloustuotteiden jalostuksen ja kaupan pitämisen parantamiseen tähtäävänä toimenpiteenä, sovellettavista varainhoitoa koskevista oikaisuista 10.12.2009 tehty komission päätös K(2009) 9827 (lopullinen) on kumottava
            
         
               —
            
            
               vastaajana oleva toimielin on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Espanjan kuningaskunta vetoaa kumoamisvaatimuksensa tueksi kahteen kanneperusteeseen.
   Ensimmäinen kanneperuste koskee sitä, että asetuksen (EY) N:o 1260/1999 (1) 39 artiklaa on rikottu soveltamalla sitä virheellisesti, koska sääntöjenvastaisuuksia, joilla komissio perusteli toteuttamaansa varainhoitoa koskevaa oikaisua, ei ollut tapahtunut, koska Espanjan viranomaiset valvoivat järjestelmällisesti ja asianmukaisesti sitä, että asetuksen (EY) N:o 1257/1999 (2) 26 ja 28 artiklassa säädettyjä edellytyksiä tukien myöntämiselle oli noudatettu ennen tukien myöntämistä. Lisäksi, toisin kuin komissio riidanalaisessa päätöksessä toteaa, valvontasuunnitelman, jonka Espanjan viranomaiset toteuttivat tarkastuksen jälkeen, tarkoitus ei ollut korvata jälkikäteen valvonnan puuttumista, vaan pelkästään tarkastaa sen tehokkuus.
   Toinen kanneperuste koskee sitä, että on loukattu suhteellisuusperiaatetta, josta asetuksen (EY) N:o 1260/1999 39 artiklan 3 kohdassa säädetään niitä suuntaviivoja varten, jotka koskevat ohjeellisia periaatteita, arviointiperusteita ja prosenttimääriä, joita komission yksikköjen on sovellettava asetuksen (EY) N:o 1260/1999 (3) 39 artiklan 3 kohdassa säädettyjen varainhoitoa koskevien oikaisujen määrittelemisessä, koska komission toteamien sääntöjenvastaisuuksien, jos ne olisivat tapahtuneet, minkä jäsenvaltio kiistää, perusteella voidaan kantajan mukaan määrätä vain sellaisesta varainhoitoa koskevasta oikaisusta, joka on suhteutettu unionin varoihin aiheutettuun vahinkoon ja joka täten ei voi olla suurempi kuin 5 prosenttia, josta päätettiin.
   
      (1)  Rakennerahastoja koskevista yleisistä säännöksistä 21.6.1999 annettu neuvoston asetus (EY) N:o 1260/1999 (EYVL L 161, 26.6.1999, s. 1).
   
      (2)  Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17.5.1999 annettu neuvoston asetus (EY) N:o 1257/1999 (EYVL L 160, 26.6.1999, s. 80).
   
      (3)  Asiakirja K(2001) 476, 2.3.2001.